Primăria municipiului Chişinău îndeamnă orășenii să se abțină de la vandalizarea zidurilor clădirilor publice. În caz contrar, locuitorii vor primi amenzi de până la 42.500 de lei.

Primăria atenționează că pentru scrierea sau aplicarea pe ziduri, pe fațadele imobilelor, pe monumente istorice și de arhitectură sau pe orice alt tip de construcții a inscripțiilor neautorizate sunt prevăzute sancțiuni, conform prevederilor Codului Penal al Republicii Moldova.

Chișinăuienii care vor utiliza vopsele, sprayuri și alte asemenea materiale care murdăresc, produc deteriorarea ori distrugerea bunurilor vor fi sancționați cu amendă de la 27.500 pânp la 42.500 de lei, cu muncă neremunerată în folosul comunității sau cu închisoare de până la un an.

Cei care observă cazuri de vandalizare a zidurilor clădirilor din oraș, sunt rugați de Autoritățile municipale să apeleze la Numărul unic de urgență 112.